Գուրգեն Բադալյան

Բադալյան Գուրգեն Հովհաննեսի (), հայ խորհրդային բժիշկ, թերապևտ։ Բժշկական գիտությունների դոկտոր (1964), պրոֆեսոր (1965)։ ՀԽՍՀ ԳԱ թղթակից անդամ (1982):

Բժիշկ Հովհաննես Անդրեասի Բադալյանի որդին։

Կենսագրություն 

1947 թվականին ավարտել է Երևանի բժշկական ինստիտուտը։ Ինստիտուտն ավարտելուց հետո եղել է Հրազդանի շրջանային հիվանդանոցի վարիչը և Հոկտեմբերյանի շրջանային հիվանդանոցի գլխավոր բժիշկը։ 1965-1966 թվականներին եղել է Երևանի բժշկական ինստիտուտի պրոֆեսոր (սանիտարահիգիենիկ ֆակուլտետի թերապիայի ամբիոն), 1967-1990 թվականներին՝ ներքին հիվանդությունների պրոպեդևտիկայի ամբիոնի վարիչ, 1965 թվականից՝ ՀԽՍՀ առողջապահության նախարարության գլխավոր թերապևտ։

Գիտական գործունեություն 
Գուրգեն Բադալյանն ավելի քան 100 գիտական աշխատանքների, այդ թվում՝ 2 մենագրությունների, դասագրքերի հեղինակ է։ Գիտական աշխատանքները վերաբերում են արյան շրջանառության անբավարարության դեպքում սրտային նոր գլիկոզիդների ազդեցությանը և բրոնխային անցանելիությանը՝ արյան շրջանառության խանգարման ժամանակ, շնչառական և սիրտ-անոթային համակարգերի ախտածնության, դրանց պաթոլոգիայի կլինիկայի և բուժման ուսումնասիրություններին։

Երկեր 
 Ներքին հիվանդությունների ախտանշաբանություն Մաս 2։ Բադալյան Գուրգեն Հովհաննեսի, Ազիզյան, Հ. Լ. Երևան, «Լույս», 1981։
 Бронхиальная проходимость при сердечной недостаточности / Г. О. Бадалян, Под ред. А. Л. Азизяна, Ереван, Айастан, 1981.
 Сердечная астма / Г. О. Бадалян, А. С. Топчян, Ереван, Айастан, 1978.

Ծանոթագրություններ 

Հայ բժիշկներ
ՀՀ ԳԱԱ թղթակից անդամներ
Բժշկական գիտությունների դոկտորներ
Հայ պրոֆեսորներ
Երևանի պետական բժշկական համալսարանի շրջանավարտներ
Հայ թերապևտներ